CELEX: C2007/247/54
Language: ro
Date: 2007-10-20 00:00:00
Title: Cauza T-184/06: Hotărârea Tribunalului de Primă Instanță din 12 septembrie 2007 — Comisia Comunităților Europene/Internet Commerce Network și Dane-Elec Memory ( Clauză compromisorie — Contract încheiat în cadrul unui program specific în domeniul tehnologiilor societății informaționale (proiectul Crossmarc) — Neexecutare a contractului — Rambursare a avansului plătit de către Comunitate — Garanție a obligațiilor contractuale plătibilă la prima cerere — Judecare în lipsă )

20.10.2007   
            
            
               RO
            
            
               Jurnalul Oficial al Uniunii Europene
            
            
               C 247/33
            
         Hotărârea Tribunalului de Primă Instanță din 12 septembrie 2007 — Comisia Comunităților Europene/Internet Commerce Network și Dane-Elec Memory
   (Cauza T-184/06) (1)
   
   („Clauză compromisorie - Contract încheiat în cadrul unui program specific în domeniul tehnologiilor societății informaționale (proiectul Crossmarc) - Neexecutare a contractului - Rambursare a avansului plătit de către Comunitate - Garanție a obligațiilor contractuale plătibilă la prima cerere - Judecare în lipsă’)
   (2007/C 247/54)
   Limba de procedură: franceza
   Părțile
   
      Reclamantă: Comisia Comunităților Europene (reprezentanți: inițial L. Ström van Lier, ulterior L. Escobar Guerrero, agenți, asistați de P. Elvinger, avocat)
   
      Pârâte: Internet Commerce Network (Bagnolet, Franța) și Dane-Elec Memory (Bagnolet)
   Obiectul
   Acțiune întemeiată pe o clauză compromisorie prin care se urmărește obligarea pârâtelor la rambursarea cuantumului avansului plătit de către Comunitate, precum și a dobânzilor de întârziere, ca urmare a neexecutării contractului nr. 2000 — 25366, încheiat în cadrul unui program specific de cercetare, dezvoltare tehnologică și demonstrare în domeniul tehnologiilor societății informaționale (IST) (1998-2002) și care privește proiectul Crossmarc (Cross-lingual Multi Agent Retail Comparison).
   Dispozitivul
   
               1)
            
            
               Obligă Dane-Elec Memory la plata către Comisia Comunităților Europene a sumei de 55 878 euro, datorată în principal, plus dobânzile:
               
                           —
                        
                        
                           la rata de 4,75 % pe an începând de la 16 martie 2004 până la 31 decembrie 2005;
                        
                     
                           —
                        
                        
                           la rata de 5 % pe an începând de la 1 ianuarie până la 31 decembrie 2006;
                        
                     
                           —
                        
                        
                           la rata de 5,25 % pe an începând de la 1 ianuarie 2007 până la plata completă a datoriei.
                        
                     
         
               2)
            
            
               Nu este necesar a se pronunța cu privire la cererea formulată împotriva Internet Commerce Network.
            
         
               3)
            
            
               Obligă Dane-Elec Memory la plata cheltuielilor de judecată suportate de Comisie, pe lângă propriile cheltuieli de judecată.
            
         
               4)
            
            
               Internet Commerce Network va suporta propriile cheltuieli de judecată.
            
         
      (1)  JO C 212, 2.9.2006.